Un nen de 5 anys mor després d'ennuegar-se menjant un entrepà a Gran Canària - Regió7 :: El Diari de la Catalunya Central\nUn nen de 5 anys mor després d'ennuegar-se menjant un entrepà a Gran Canària\nEl petit va morir després de ser traslladat en aturada cardiorespiratòria a un centre mèdic\na. castellano 18.02.2020 | 11:44\nImatge del centre sanitari on van intentar reanimar el nen LP/DLP\nImatge del centre sanitari on van intentar reanimar el nen\nUn nen de 5 anys va morir aquest dilluns a la tarda en ennuegar-se amb un entrepà al municipi grancanari de San Bartolomé de Tirajana. El petit, veí de Castillo del Romeral, va ser traslladat en aturada cardiorespiratòria al Centre de Salut del Doctoral, on es va confirmar la seva defunció.\nEls fets van passar a la citada localitat de San Bartolomé de Tirajana, on el menor menjava un entrepà. El seu pare es va adonar que s'havia ennuegat i va sortir urgentment en direcció a l'esmentat ambulatori, on no van poder reanimar el petit, que va morir al centre sanitari. Al lloc es van desplaçar unitats de Guàrdia Civil i Policia Local.\nPersones amb malalties minoritàries lamenten quedar fora de la vacunació\nCatalunya redueix el risc de rebrot i la pressió a les UCI\nDe la festa a la crida a la prudència\nEntrenen abelles que «treuen la llengua» en detectar olor de coronavirus\nRestaurants de la Catalunya Central reobren el servei nocturn a mig gas\nLa Cerdanya deixa per al pròxim cap de setmana la gran represa dels sopars\nUn gol a l'afegit permet somiar al Nàstic


Levante UD – Barça Lassa: Remuntada blaugrana i líders (2-3)\nEls culers aconsegueixen remuntar a València i sumen una nova victòria lluny del Palau. Amb aquest triomf, els d’Andreu Plaza ja són líders amb 12 punts empatats amb Palma Futsal i ElPozo.\nEl Barça Lassa ha sumat tres punts més a domicili contra el Levante UD (2-3) en un matx en què l’equip ha estat capaç de remuntar un 2 a 0 en contra. El gol matiner de Sena al minut 6 i de Jorge Santos al minut 16 han complicat les coses al conjunt blaugrana. Però la reacció ha arribat després del descans amb els gols de Ferrao al minut 24 i Adolfo al minut 27. Finalment Lozano ha donat els tres punts als culers amb un gol de killer a la recta final del partit.\nEl partit ha començat amb possessions molt llargues i poques ocasions de gol pels dos conjunts. Els de Plaza no s’han sentit còmodes al llarg dels vint minuts sobre el parquet del Municipal de Paterna, degut a l’enorme intensitat i la solidesa defensiva que han ofert els locals. Al minut sis de partit Sena ha avançat els valencians amb un xut llunyà, després d’una ràpida transició defensa-atac dels homes de David Madrid. I 10 minuts més tard ha arribat el 2-0 del conjunt granota, obra de Jorge Santos quan només faltaven quatre minuts per arribar al descans. La pressió molt alta dels valencians ha provocat vàries pèrdues de pilota dels blaugrana, i sumat també a una falta d’encert culer en el joc ofensiu, han fet que el partit marxés al descans amb 2-0 al marcador.\nA la represa, els barcelonistes han sortit molt més endollats al partit, trobant més espais en el camp d’atac valencià. Dues ocasions de Dyego gairebé consecutives, han estat els primers avisos dels de Plaza. I en un contraatac dels blaugrana ha arribat el 2-1, obra de Ferrao (minut 24). Tres minuts després, en una magnífica passada filtrada d’Esquerdinha cap a Adolfo, ha arribat el segon gol visitant (minut 27).\nEl Barça Lassa ha buscat el tercer gol amb molta insistència, disposant de diverses ocasions de gol que han acabat amb grans aturades del porter granota, Prieto. Però finalment ha arribat la remuntada gràcies a un gol de Lozano aprofitant una errada d’un defensa del conjunt local (minut 33).\nA la part final del partit, els valencians han disposat de vàries ocasions de gol però el porter blaugrana, Juanjo, ha estat clau per evitar l’empat del conjunt granota amb diverses aturades de mèrit. Finalment, victòria barcelonista per situar-se líders de la LNFS i sumar tres punts importantíssims.


The Spirit of Imagination de Jordi Bernadó & Quimet Sabaté\nSpace. From 14 des., 2017 to 03 febr., 2018\nThe Spirit of Imagination, la història de camins creuats entre Jordi Bernadó i Quimet Sabaté a partir de un encuentro casual.\nLa història dels descobriments s’entén a través de la casualitat i de la serendipia. En aquest cas ens ocupa la història dels camins creuats entre dues persones que creen obres des de punts de vista contraposats. L’exposició ens convida a una reflexió respecte fins a quin punt tenim control de les nostres vides i carreres professionals o dels jocs que ens ofereix el destí.\nEn última instància, una vida no és més que la suma de fets contingents, una crònica d’interseccions casuals, d’atzars, de successos fortuïts que no revelen res més que la seva falta de propòsit.\nL’origen de la cadena de casualitats parteix d’un projecte artístic de galeria SENDA que analitza els trànsits de la Rambla, principal artèria turística de Barcelona, a través de la mirada de dos reconeguts fotògrafs com Massimo Vitali i Jordi Bernadó. Vitali enfoca el seu treball als espais d’oci i s’encarrega de fotografiar l’espai públic i Bernadó ens descobreix els interiors dels seus edificis. Després de més d’un any de treball, finalment l’exposició es decideix situar a l’Arts Santa Mònica de Barcelona per l’oferiment de la institució.\nEn el període de cerca de llocs extravagants, Jordi Bernadó es va submergir en els submons de la Rambla i va trobar al Portal de la Pau l’estudi de’n Quimet Sabaté. Es tracta d’un taller de pintor singular, rocambolesc i obert al públic. En aquesta primera trobada, Jordi Bernadó va fotografiar el seu espai i va incloure les vistes a l’exposició de l’Arts Santa Mònica.\nI llavors, en agraïment a la seva hospitalitat, Jordi va obsequiar Quimet Sabaté amb un lot dels seus llibres de fotografia. En aquest moment i sense saber-ho estava activant un camí d’anada i tornada. Quimet Sabaté decideix arrencar les pàgines dels seus llibres i utilitzar-les com a suport per a pintar al damunt elements de connotacions surrealistes i recrear noves composicions a partir de les fotografies originals de Bernadó. Aquestes estampes intervingudes eren venudes als turistes com souvenir per un mòdic preu.\nNo és fins més tard que Bernadó descobreix que les seves fotografies han estat reutilitzades i decideix exposar-les i afegir les pàgines arrencades amb pintures de Sabaté a l’exposició de Jordi Bernadó en el MACUF de la Corunya “Fragments per a una cronotopografia del simulacre” (2011)\nFa uns mesos, Bernadó decideix prendre noves vistes de l’estudi del Sabaté amb una gran acumulació de les seves fotografies intervingudes pel pintor. En la present exposició, ens trobem davant el resultat d’aquesta relació i d’aquest camí ramificat a través de les fotografies de Bernadó i les apropiacions de Sabaté. El treball de Bernadó d’aquests últims anys s’ha caracteritzat per la creació del dubte si les imatges que presenta són una plasmació del que estem veient o si es tracta només d’un simulacre. Quimet utilitza les fotografies de Bernadó afegint imatges eròtiques i estereotípiques del surrealisme que generen una visió humorística sense una pretensió intel·lectual ulterior. D’aquesta manera, ens trobem davant imatges on l’ambigüitat, la paradoxa i la distorsió de Bernadó es combinen amb les ficcions superposades per Sabaté i donen com a resultat un joc de miralls que aprofundeix en el concepte de representació com a simulacre.


Aula d'Acollida de l'Institut Montsacopa: PARELLES LINGÜÍSTIQUES A L'AULA\nPARELLES LINGÜÍSTIQUES A L'AULA\nAquest curs 2007/08 hem engegat una nova modalitat de parella lingüística. És una activitat basada en la positiva experiència duta a terme per l’IES Palau Ausit de Ripollet.\nA l’IES Montsacopa s’ha realitzat durant quatre setmanes entre març i abril pels alumnes de quart. Consistia a rebre aquests alumnes del grup classe a l’aula d’acollida per poder parlar amb els alumnes nouvinguts i potenciar no solament una relació amb altres companys de centre sinó també l’ús de la llengua catalana.\nTant els alumnes de 4C que hi anaven el dimecres com els de la resta de quarts que ho feien el divendres tenien una informació prèvia per tal de poder-se preparar ja la seva activitat. Aquests alumnes havien d’omplir un qüestionari que consistia a fer preguntes els alumnes nouvinguts. Si els sobrava temps, els alumnes autòctons explicaven un joc de taula típic a Catalunya (l’oca, el parxís, el tres en ratlla...)\nL’experiència ha estat molt positiva, tant per uns com per altres.\nAprofitem l’avinentesa per donar les gràcies a tots els alumnes participants i els professors del departament de llengua catalana. per la seva col·laboració.\nMontse Boix i Irene Coromina\nPublicat per Acollida Montsacopa a 6/17/2008


El calendari ‘Bombers amb causa’ es posarà a la venda per la Fira | BonDia Diari digital d'Andorra.\nParticipants de la sessió fotogràfica del calendari 2019.\nDv., 05/10/2018 - 01:30\nEl calendari ‘Bombers amb causa’ es posarà a la venda per la Fira\nM.P.A./ Foto: Bombers amb causa\nEl calendari solidari Bombers amb causa es posarà a la venda durant la Fira d’Andorra la Vella, del 27 al 29 d’octubre. Així ho va anunciar el director adjunt del cos de bombers, Jordi Farré, que va ser l’impulsor perquè el parc del país hi participés en la seva elaboració i posterior venda. Segons va explicar Farré, aquesta és una de les col·laboracions que fan amb els bombers de la Generalitat per una causa solidària que consisteix en finançar una de les beques d’investigació de l’obra social de l’Hospital Sant Joan de Déu. Fins ara, hi han participat en el projecte els fotògrafs Jonathan Gil, company de la casa que ho ha fet en dues ocasions, Tony Lara, Fernando Galindo i Natàlia Montané. El fotògraf d’aquesta edició és Lluís Calsina, qui el 2011 va fer un llibre d’imatges sobre la tasca dels bombers amb motiu del 50è aniversari dels bombers.\nLa sessió de fotos pel calendari va tenir lloc al parc de bombers d’Andorra el 30 de juny. Els protagonistes van ser en Ruben, en Guillem i l’Amaia, tots tres atesos a l’Hospital Sant Joan de Déu de Barcelona. El d’Andorra és un dels parcs de bombers que més exemplars del calendari ven, va assegurar Farré. El primer any en van ser 900 i després sempre han estat un miler. El seu preu és de 10 euros.\nL’any passat es van recaptar més de 55.000 euros entre Catalunya i Andorra amb la venda del calendari, destinats a finançar programes de recerca en malalties infantils i, per primera vegada, també d’atenció a la infància en risc.\nLa Selae licita la gestió dels quatre punts de venda que hi ha al país


Etiqueta cercadainfants - El Gerió Digital\nComença la vacunació infantil a les comarques gironines i ja hi ha 4.800 cites donades\nComença la vacunació pediàtrica a les comarques gironines i ja hi ha 4.800 cites donades arreu de la Regió Sanitària de Girona per als infants d'entre 5 i 11 anys. ...\nLa Comissió de Salut Pública ha aprovat ampliar la vacunació contra la covid-19 a menors d'entre 5 i 11 anys. En una reunió aquest dimarts al matí, l'organisme ...\n40 establiments de Girona ja són refugis per a infants que necessitin ajuda puntual\nUn total de 40 establiments s’han adherit al projecte “Comerç Amic”, una iniciativa pionera a Girona que té per objectiu elaborar una xarxa de suport social que vetlli per ...\nUn dels infants del casal d'estiu de Verges (Baix Empordà) ha donat positiu per coronavirus, tot i no tenir-ne símptomes. Això ha obligat a aïllar tot el grup que anava amb ...\nL'Ajuntament de Riells i Viabrea (Selva) han repartit fins a 350 mascaretes per als infants d'entre 3 i 14 anys empadronats al municipi. El lliurament s'ha fet aquest cap de setmana al pavelló ...\nL'Ajuntament de Castell-Platja d'Aro (Baix Empordà) ha iniciat la segona fase de distribució de mascaretes als infants i joves del municipi. La distribució gratuïta entre ...\nPlatja d'Aro distribuirà a partir de dimarts més de 1.000 mascaretes per a infants\nL’Ajuntament de Castell-Platja d’Aro ha adquirit el producte bàsic necessari per a l’elaboració de 10.000 noves mascaretes, ara amb material quirúrgic i de propilè, ...\nMaria Mercè Fernández va cosint vores amb la màquina i unint la tela de llençol amb el filtre de cotó. Al seu costat, a la taula del menjador, el seu marit va fent retalls ...\n'Jo de gran vull ser...' és el nom de la primera edició de la fira d'educació i entreteniment familiar que ha organitzat la cadena gironina de joguines educatives Eurekakids a Girona. ...\nGirona ha posat en línia una guia turística per visitar la ciutat amb els ulls d'un infant. Creada pels alumnes del CEIP Domeny, està disponible en tres idiomes (català, castellà i anglès) i ...\nLa poca adaptació de les famílies immigrades a la dieta mediterrània poden provocar casos de malnutrició entre la població infantil subsahariana, magribina i india resident a Catalunya. Es deuen a ...\nArriben a Catalunya els primers infants sahrauís\nLa piscina, la platja i la família: l'Ezza Sidi Alal, una nena de 10 anys que ha aterrat aquesta nit al Prat, té clar quines són les coses que més li agraden de les seves vacances a Catalunya. No ...


L’OBD proposa mesures clau per preservar la seguretat i els drets humans en la nanotecnologia | Observatori de Bioètica i Dret (OBD) de la Universitat de Barcelona\nL’OBD proposa mesures clau per preservar la seguretat i els drets humans en la nanotecnologia\nAvui, 5 d’octubre, el Grup d’Opinió de l''Observatori de Bioètica i Dret (OBD) del Par Científic Barcelona (PCB) ha fet públic en el PCB un nou document: «Nanotecnologia i Bioètica Global», coordinat per María Casado, directora de l’OBD i titular de la Càtedra Unesco de Bioètica Universitat de Barcelona (UB), i Maria Jesús Buxó, catedràtica d’Antropologia de la UB i membre de l’OBD.\nA l’acte s’ha presentat també el llibre «Bioética y Nanotecnología», darrera obra de la col·lecció «Materiales de Bioética y Derecho», editada per Civitas Thomson Reuters sota la direcció de María Casado. Ambdós documents han estat elaborats en el marc del projecte de recerca «Nanobiolaw: implicacions bioètiques, socials i jurídiques de les Nanotecnologies» (SEJ2007-61210/JURI), finançat pel Ministeri de Ciència i Innovació.\nEn la trobada han participat: Fernando Albericio, director general del PCB; Cristina González, vicedegana de Relacions Internacionals i de Recerca de la Facultat de Dret de la UB; Arantxa Sanz, cap de Projectes Institucionals de l’Institut de Bioenginyeria de Catalunya (IBEC), i les coordinadores del document.\nEl document «Nanotecnologia i Bioètica Global» és la primera publicació a tota Europa que incideix de manera especial en el caràcter transversal de la nanociència i la nanotecnologia amb l’objectiu que el coneixement científic i l’avaluació de les aplicacions nanotecnològiques es faci amb criteris i arguments que avalin un debat transparent i eficaç, incloent, a més, en aquest intercanvi els mitjans de comunicació. El treball identifica els problemes i els conflictes bioètics derivats dels riscos de l’aplicació de la nanotecnologia en l’àmbit de la biomedicina, medi ambient i bioseguretat, e inclou un quadre de recomanacions adreçat a cinc sectors clau: centres d’investigació, companyies i indústries, poders públics, mitjans de comunicació i ciutadania, establint àrees d’acció en connexió amb criteris bioètics.\nEl llibre «Bioética y Nanotecnología» ofereix una visió interdisciplinària a fi de detectar els problemes bioètics suscitats per la recerca en nanociència i les cada cop més nombroses aplicacions nanotecnològiques. Al llarg dels diversos capítols que el composen, els autors analitzen –des de la seva àrea de coneixement– les condicions de risc per a la salut, la integritat, la seguretat o l’impacte mediambiental de les nanotecnologies, tant en el propi procés d’investigació com en les aplicacions potencials, tenint especialment en compte les repercussions que es puguin produir en els drets fonamentals implicats.\nL'Observatori de Bioètica i Dret de la Universitat de Barcelona (OBD), amb seu al Parc Científic Barcelona, va sorgir el 1996 per donar resposta a la necessitat d'analitzar, des d'un punt de vista científic i pluridisciplinari, les implicacions ètiques, socials i jurídiques de les biotecnologies. El Grup d'Opinió de l'OBD ha elaborat diversos documents sobre temes d'actualitat en els quals no hi ha una opinió unànime en la societat ni en les diverses comunitats científiques implicades. Tots els documents estan en format PDF i disponibles en català, castellà i anglès. i en què l’Observatori de Bioètica i Dret treballa des de 2007.\nDins de l'ambit de les nanociències, l’OBD participa des del 2004 en la xarxa d’excel·lència europea en Nanotecnologia «Nano2life», en el projecte «A Network for Bringing Nanotechnologies to Life», i en el Comitè de direcció «Wordpackage on Ethics» (WP4) del Parc Científic Barcelona.


Navàs per la independència: 2012\nl'11 de setembre anem de marxa a barcelona\nPer anar amb més comoditat a la gran manifestació unitària del proper 11 de setembre, hem organitzat la sortida de Navàs en autobús.\nEstà previst que serà una trobada multitudinària. Sortiran autocars de tots els pobles i s'entrarà a Barcelona en diferents columnes que confluiran a la plaça Catalunya per iniciar la marxa cap al Parlament.\nAquesta manifestació serà històrica, marcarà un punt de no retorn. Tots els que desitgem la llibertat del nostre país no podem quedar-nos a casa, hem sortir a reclamar el que ens pertany, el nostre dret a decidir el futur del nostre poble.\nPublicat per Navàs per la independència a 10:42 p. m.\nNavàs per la independència hi hem anat\nReunió d´estelades a Crist Rei\nProp de 300 persones en la presentació de la campanya per penjar la bandera al balcó de casa\nReunió d´estelades a Crist Rei Mireia Arso\nG. A.MANRESA Prop de 300 persones van assistir ahir el migdia a la presentació de la campanya "Penja l'estelada i no la despengis dins a la independència". Organitzada per les assemblees bagenques de l'Assemblea Nacional Catalana (ANC), la iniciativa pretén fer una crida a la ciutadania a penjar al balcó o la finestra de casa seva l'estelada.\nEntre els assistents hi havia representants de Convergència Democràtica de Catalunya, Esquerra Republicana de Catalunya, Solidaritat per la independència, Reagrupament i la CUP del Bages, així com representants del teixit associatiu de la comarca. "La ciutadania està molt sensibilitzada", reconeixia Josep Heras, coordinador de Manresa per la Independència, que va avançar que era la primera de diverses accions. Així, després que en el darrer ple de l'Ajuntament de Manresa s'aprovés penjar una estelada al balcó del consistori que no es despenjarà fins a la independència, l'ANC té intenció de penjar-la també en alguns punts de la ciutat. "Encara estem negociant amb l'Ajuntament quins seran", aclaria Heras, que preveu que molt probablement "serà a les entrades i sortides de Manresa".\nD'altra banda, en el marc de la Marxa per la Independència, després que la setmana passada es pintés un mural a la carretera de Vic per reivindicar que Catalunya ha de ser un estat d'Europa, ahir es va pintar un segon mural a l'avinguda de les Bases de Manresa i és previst que la setmana que ve se'n pinti un tercer. Amb motiu de les reivindicacions també es previst que es desplegui una estelada gegant durant el castell de focs de la Festa Major de Manresa.\nPublicat per Navàs per la independència a 12:06 a. m.\nAquest dissabte passat, dia 7, tot una colla d'integrants del Bages per la independència hem desplegat, en una primera tongada, la nostra estelada a uns quants municipis de la comarca. Al llarg d'aquest estiu es desplegarà a molts més municipis fins el dia 25 d'agost que arribarà a Montserrat.\nA Navàs la vem tenir aquí a les 5 de la tarda sota un sol aclaparador i vem suar de valent tan per desplegar-la com per tornar-la a plegar, però va valdre la pena. Hi ha qui diu que fins i tot se li van escapar unes quantes llàgrimes del goig que feia.\nPublicat per Navàs per la independència a 12:33 a. m.\nAvui una comissió del Bages per la Independència hem desplegat una estelada de 30 metres a les escales de la Seu de Manresa. Ha estat impressionant i feia molt goig de veure.\nAquesta mateixa estelada la desplegarem el proper dissabte dia 7 a les 5 de la tarda a la plaça de l'Ajuntament. Serà l'inici de la campanya que es portarà a terme des del Bages per la Independència i es pretén desplegar l'estelada a tots els pobles del Bages durant aquest estiu. L'objectiu de la campanya és donar a conèixer les estelades de l'Assemblea Nacional Catalana perquè n'omplim els balcons de pobles i ciutats.\nPublicat per Navàs per la independència a 12:03 a. m.\nEstelada de la Catalunya Central\nJa tenim llesta l'Estelada que recorrerà els municipis de la Catalunya Central\nEns plau comunicar-vos que des del Bages ja tenim llesta l'Estelada encarregada als companys de Sant Vicenç de Castellet.\nHan sigut dos dies de feina intensa però al final tot compensa i ja està a punt per als primers municipis que la lluiran. Esperem fer-ne un molt bon ús i que llueixi tant com sigui possible per tot el territori.\nPublicat per Navàs per la independència a 10:36 a. m.\nDemà divendres 29 de juny a les 9 del vespre al pati de l'escola de música.\nJaume Casals (alcalde de Navàs)\nMarcel Mateu (membre de l'ANC)\nQuim Masferrer (actor)\nFrancesc Vidal (coordinador de Navàsper la independència)\nRossend Sellarès (poeta)(recitarà un text de Mn.Climent)\nLa Coral Nova\nNavàs per la independència hi hem anat Notícia ...\nAquest dissabte passat, dia 7, tot una colla ...\n4.000 persones omplen la Seu Vell...


Orquestra de Cambra Illa de Menorca - Avià\n24/07 - Orquestra de Cambra Illa de Menorca (Avià)\nMunicipi:, Avià, Berguedà 08610, Catalunya Telf.: +34 633 387 555,\nPreu per persona/nit a partir de 50,50€\n100,50€ - 79,00€ Municipi:, Avià, Berguedà, 08610, Catalunya +34 633 387 555 20 HOTEL ESTEL** habitació doble 22 HOTEL ESTEL** hab. individual 20 HOTEL ESTEL** 2 adults+1 nen 22 HOTEL CA L'ANDREU***-habitació doble 20 HOTEL CA L'ANDREU***-habitació individual 20 HOTEL CA L'ANDREU***-2 adults+1 nen 20 HOTEL CA L'AMAGAT* -habitació doble 20 HOTEL CA L'AMAGAT*-habitació individual 20 HOTEL CA L'AMAGAT*-2 adults+1 nen 20 HOTEL BERGA PARK*** habitació doble 20 HOTEL BERGA PARK*** hab. individual 20 HOTEL BERGA PARK*** 2 adults+1 nen 2 2 2 2 2 2 2 2 2 2 2 2 2 2 2 2 2 2 2 2 1 1 1 1 1 1 1 1 1 1 1 1 1 1 1 1 1 1 1 1 1 1 3 3 3 3 3 3 3 3 3 3 3 3 3 3 3 3 3 3 3 3 2 2 2 2 2 2 2 2 2 2 2 2 2 2 2 2 2 2 2 2 2 2 1 1 1 1 1 1 1 1 1 1 1 1 1 1 1 1 1 1 1 1 3 3 3 3 3 3 3 3 3 3 3 3 3 3 3 3 3 3 3 3 2 2 2 2 2 2 2 2 2 2 2 2 2 2 2 2 2 2 2 2 1 1 1 1 1 1 1 1 1 1 1 1 1 1 1 1 1 1 1 1 3 3 3 3 3 3 3 3 3 3 3 3 3 3 3 3 3 3 3 3 2 2 2 2 2 2 2 2 2 2 2 2 2 2 2 2 2 2 2 2 1 1 1 1 1 1 1 1 1 1 1 1 1 1 1 1 1 1 1 1 3 3 3 3 3 3 3 3 3 3 3 3 3 3 3 3 3 3 3 3\nPace non trovo: La força del Barroc italià\n24/07 · Avià · Sala Ateneu\nOrquestra de Cambra Illa de Menorca - Pace non trovo: La força del Barroc italià\nEsther Pons, concertino Jordi Coll i Borja Mascaró, violins I Òria Palau, Eva Febrer i Maria Roca, violins II Andreu Cardona i Eura Fortuny, violes Pau Marquès i Pau Cardona, violoncels Xisco Aguiló, contrabaix Dani Espasa, clavicèmbal i direcció\nEl programa proposa una breu descripció musical del panorama a Itàlia a principis del segle XVIII amb dos venecians (Vivaldi i Albinoni), un romà (Corelli), un napolità (Durante) i un bergamasc (Locatelli). Tal i com anuncia el sonet de Petrarca que el concert pren per títol -Pace non trovo, e non ho da far guerra (Pau no conec, i no puc moure guerra)-, el repertori estarà ple de contrastos i s’endinsarà en aquesta paradoxa al voltant de la passió tan característica de la música de final del Barroc.\na partir de 50,50€ preus per persona/nit en habitació doble HE)\na partir de 64,60€ preus per persona/nit en habitació doble HE)\nL´Hotel Berga Park és un establiment modern amb vista sobre el Pirineu català. Ofereix internet WiFi gratuïta i aparcament gratuït. La majoria de les habitacions són espaioses i inclou TV de pantalla plana i escriptori. Totes les habitacions del Berga Park disposen de parquet, aire condicionat i calefacció central. Tenen vista sobre el camp del Berguedà. El restaurant La Terrassa de l´Hotel Berga Park serveix menús especials a petició. També hi ha una cafeteria amb una terrassa a l´aire lliure. L´hotel Berga Park és a 700 m del centre de la ciutat medieval. El santuari de Queralt es troba a 10 minuts amb cotxe.\nCom arribar desde la teva ubicació - per al pack 24/07 - Orquestra de Cambra Illa de Menorca (Avià)\nPacks a prop de 24/07 - Orquestra de Cambra Illa de Menorca (Avià) en 50 km\n17/07 - Artean Ensemble (Berga) a 3.22 km\nPreu per persona/nit a partir de50,50€\n29/07 - Kallias Ensemble (Berga) a 3.22 km\n15/08 - Temperamento (Berga) a 3.22 km\n06/08 - VN - Sant Quirze de Pedret (Berga) a 5.41 km\n16/08 - Résonance (Maçaners) a 17.66 km


La invasió francesa de Rússia de 1812 (també coneguda com a Guerra Patriòtica de 1812, rus: Оте́чественная война́ 1812 го́да, transcrit Otétxestvennaia voinà 1812 goda, o Campanya de Rússia, en francès: Campagne de Russie) fou una campanya militar que va començar el 24 de juny del 1812, quan la Grande Armée de Napoleó Bonaparte travessà el riu Neman en un intent d'atrapar i derrotar l'exèrcit rus. Napoleó esperava compel·lir el tsar Alexandre I de Rússia perquè aturés el comerç amb els comerciants britànics a través d'apoderats, en un esforç per pressionar el Regne Unit per tal que demanés la pau. L'objectiu polític oficial de la campanya era alliberar Polònia de l'amenaça de Rússia. Napoleó va batejar la campanya com a Segona Guerra Polonesa per guanyar-se el favor dels polonesos i proporcionar un pretext polític per a les seves accions.\nL'emperador Napoleó Bonaparte, amb la Guàrdia Imperial (~ 30.500), sota les ordres de Mortier, Lefevbre i Bessières, el primer cos d'Exèrcit (~ 66.000 h.) de Davout, el 2n Cos d'Exèrcit (uns 40.000 h.) d’Oudinot, el 3r Cos d'Exèrcit (~ 37.800 h.) de Ney i la Reserva de Cavalleria (~ 20.800 h.) sota les ordres de Murat amb el 1r i 2n cossos de Reserva de Cavalleria de Nansouty i Montbrun; tots ells concentrats davant Kovno. Aquesta força central tenia com a objectiu atrapar i destruir el principal exèrcit rus (el 1r Exèrcit de l'Oest) comandat per Barclay de Tolly.\nSi hom ha de fer cas de les estimacions més recents, l’Exèrcit Imperial Rus que li feia front era menys nombrós, almenys al principi de la campanya. Al voltant de 280.000 russos estaven desplegats a la frontera polonesa (preparats per a la prevista invasió de l'estat satèl·lit francès del Gran Ducat de Varsòvia). En total, l'exèrcit rus comptava amb uns 500.000 homes (algunes estimacions el rebaixen fins a 350.000, mentre que d'altres arriben fins a 710.000; un nombre al voltant de 400.000 sembla més creïble), al principi de la guerra. Aquests es repartien en tres exèrcits:\nL'exèrcit imperial més formidable que Napoleó hagués mai format comptava amb 600.000 combatents i 2200 canons. Aquesta maquinària de guerra estava formada de fet per 370.000 francesos, 50.000 polonesos, 20.000 italians, 10.000 suïssos, 150.000 prussians, austríacs, bavaresos, saxons, badenesos, wurtembergesos, westfalians, holandesos, belgues, croates, espanyols i portuguesos. Aquesta xifra no té en compte els 150.000 que es van quedar aquarterats a França, els 50.000 homes acantonats a Itàlia, els 300.000 homes a Espanya i els 100.000 guàrdies nacionals.En aquesta època, l'Emperador dels francesos regnava, directament o mitjançant els seus aliats, sobre vuitanta-cinc milions cinc-cents mil europeus; les seves ordres s'executaven en un espai que comprenia 19 graus de latitud i 30 de longitud. Cap dels emperadors romans no tingué a la seva disposició forces tan extraordinàries.\nEl 14 de juliol, l'emperador Alexandre I es mostrà a Moscou per excitar el zel i el coratge dels seus habitants.\nLes pressions polítiques sobre Barclay per començar la batalla i la constant reticència del general (vist per la població com un signe d'intransigència) li comportaren la pèrdua de la seva posició com a comandant en cap i fou reemplaçat pel popular i original Mikhaïl Kutúzov. Malgrat la seva retòrica oposada, seguí la via de Barclay, en veure tot seguit que fer front als francesos en una batalla convencional comportaria sacrificar inútilment el seu exèrcit. Aquest vell general, vencedor dels turcs, havia promès solemnement protegir Moscou, la ciutat santa, i anihilar l'exèrcit francès. En la seva proclama als soldats, va profetitzar la victòria:\nL'emperador Napoleó I i els seus mariscals a la Batalla de Borodinó (o batalla de la Moskowa)\nL'emperador Napoleó I i la seva Grande Armée destruïda pel fred a la Batalla del Berézina\n↑ L'exèrcit francès, protegit per les trinxeres que el seu general qualificava com a inexpugnables, estava encara animat per les predicacions del capellans i per la imatge miraculosa de la Verge, que es passejava per les seves files.\nObtingut de «https://ca.wikipedia.org/w/index.php?title=Invasió_francesa_de_Rússia&oldid=30345095»\nDarrera modificació: 13 juny 2022 a les 09:38\nLa pàgina va ser modificada per darrera vegada el 13 juny 2022 a les 09:38.


Convocatòria de Projectes Puntuals 2022 | Barcelona Cultura\nConvocatòria de Projectes Puntuals 2022\n<-- Torna a la pàgina d'inici\nConvocatòria de concessió de subvencions mitjançant concurrència competitiva per a projectes que han de tenir per objectiu el desenvolupament d'activitats i/o projectes singulars i excepcionals, no subjectes a periodicitat anual, que responguin a un caràcter extraordinari en el funcionament regular de l’organitzador i que, mitjançant les diverses formes d’expressió cultural (arts escèniques, música, dansa, audiovisual, arts visuals, literatura, tecnologia, socioculturals i altres disciplines culturals) contribueixin a la millora de l'activitat i el teixit cultural de la ciutat. Així com, projectes i esdeveniments que s’impulsin per primer cop i amb voluntat de continuïtat.\nEls projectes s’han de desenvolupar dins el període comprés entre l’1 de gener al 31 de desembre de 2022\nInformació destacada de la convocatòria\n• Bases generals\nModalitat A: Aniversaris, efemèrides i celebracions.\nProjectes extraordinaris i singulars que es realitzen fora de l’activitat ordinària de l’entitat en motiu d’un aniversari, efemèride o celebració.\nModalitat B: Projectes nous o primeres edicions.\nProjectes que no s’han realitzat anteriorment i de nova creació amb voluntat de continuïtat.\nB.1. Esdeveniments: Activitats o projectes de difusió i promoció cultural de durada determinada (Festivals, cicles, mostres i fires).\nB.2. Formació: Jornades, tallers i altres activitats formatives.\nB.3. Recerca o arxiu: Projectes vinculats a la recuperació i investigació, així com projectes de difusió de fons documentals d’especial rellevància per la Ciutat de Barcelona.\nPoden ser beneficiàries les persones jurídiques i físiques legalment constituïdes i actives.\nNo cal tenir seu social o delegació al terme municipal de Barcelona. Sí que és obligatori que el projecte es desenvolupi al terme municipal de Barcelona.\nTermini per a presentar la sol·licitud\nDel 10 de juny a l'1 de juliol de 2022\nEl període de presentació de sol•licituds de la convocatòria del 2022 està comprès entre el 10 de juny i l'1 de juliol de 2022, ambdós inclosos.\nPeríode d’inici i finalització del projecte\nEls projectes s’han de desenvolupar entre l’1 de gener i el 31 de desembre de 2022.\nLa sol·licitud de subvenció consta de dos documents obligatoris:\nDocument bàsic 1\nÉs la instància de sol·licitud de subvenció. Conté una declaració responsable, la qual substitueix la presentació de documentació administrativa en el moment de la sol·licitud.\nDocument bàsic 2\nÉs el formulari descriptiu de projecte.\nForma de presentació de les sol·licituds\nExcepte les persones físiques, la resta de subjectes té obligació de presentar la sol·licitud telemàticament.\n• Persones jurídiques: telemàticament (obligatori)\nPer a les persones jurídiques, és obligatori emplenar i presentar la sol·licitud i efectuar els altres tràmits associats a el procediment de concessió de les subvencions i la seva justificació a través de el portal de tràmits de la convocatòria.\n• Persones físiques: preferentment telemàticament.\nEn cas de voler presentar la sol·licitud presencialment podeu demanar cita prèvia a través d'aquests canals:\nRegistre de les Oficines de Atención Ciutadana (OAC)\nRegistre de l'Institut de Cultura de Barcelona (ICUB)\n• Telèfon: 010\n• Mòbil: Barcelona a la butxaca\nQuantia de la convocatòria\nL’import de la convocatòria serà de 165.000 €\nPer norma general, la quantia de la subvenció atorgada no sobrepassarà el 50% de la despesa total del projecte, especificada al Document bàsic 1 i al Document bàsic 2 de descripció del projecte.\nValoració dels projectes\nEl projecte pot obtenir una puntuació màxima de 10 punts repartida en dues parts.\nCriteris de valoració de l’entitat: fins a 4 punts.\nCriteris de valoració del projecte: fins a 6 punts.\nLa puntuació mínima per a poder rebre subvenció és de 5 punts.\nR1. Persones beneficiàries:\nPoden ser persones beneficiàries de les subvencions a les què fa referència aquesta convocatòria les persones jurídiques i físiques que compleixin els següents requisits:\n- Estar legalment constituïdes i actives.\n- Haver justificat, en el termini previst, qualsevol subvenció anteriorment atorgada per l'Ajuntament de Barcelona i les seves entitats municipals.\n- Trobar-se al corrent de les obligacions tributaries i fiscals i de reintegrament amb l'Ajuntament de Barcelona i l'Agencia Estatal d’Administració Tributària, així com també amb la Seguretat Social i la resta d'Administracions.\n- No haver estat mai objecte de sancions administratives fermes ni de sentencies fermes condemnatòries per haver exercit o tolerat practiques discriminatòries per raó de sexe o de gènere i segons Llei 17/2015 d'Igualtat efectiva de dones i homes.\n- No cal tenir seu social o delegació al terme municipal de Barcelona. Sí que és obligatori que el projecte es desenvolupi al terme municipal de Barcelona.\n- Que les activitats que facin siguin sense afany de lucre; en cas contrari haurà de revertir en les pròpies activitats subvencionades.\n- El projecte no serà igual o similar a altres de la mateixa entitat amb els que l’Ajuntament ja col·labori en el marc d’una altra convocatòria de subvencions o bé mitjançant subvenció extraordinària (directa, nominativa, amb o sense conveni) o similar a algun contracte municipal.\n- Que el projecte sigui realitzable tenint en compte les circumstàncies en el moment de presentació de la sol·licitud de subvenció.\nEls projectes han de tenir per objectiu el desenvolupament d'activitats i/o projectes singulars i excepcionals, no subjectes a periodicitat anual, que responguin a un caràcter extraordinari en el funcionament regular de l’organitzador i que contribueixin a la millora de l'activitat i el teixit cultural de la ciutat.\nProjectes i esdeveniments que s’impulsin per primer cop i amb voluntat de continuïtat.\nEn cas que es rebin sol·licituds duplicades es valorarà únicament la que tingui la darrera data de registre dins del termini de presentació.\nMotius de no admissió\n-Els documents obligatoris de la sol·licitud inclouen el Document bàsic 1 i el Document bàsic 2. La no presentació d’alguns d’aquests dos documents implica l’exclusió del procediment de concessió.\n-La presentació de la sol·licitud utilitzant models diferents dels establerts a la convocatòria.\n-Tots aquells projectes que hagin obtingut subvenció per part d'altres convocatòries de l'ICUB.\n-Tots aquells projectes que ja hagin estat presentats en la mateixa convocatòria per a projectes puntuals en els darrers tres exercicis anteriors.\n-Tots aquells projectes amb els quals l’Ajuntament de Barcelona ja col·labori mitjançant subvenció extraordinària (directa, nominativa, amb o sense conveni) o mitjançant un contracte municipal.\nSeran subvencionables les despeses següents en la mesura que responguin de manera indubtable a la naturalesa de l'activitat subvencionada i es realitzin dins del termini d'execució del projecte, activitat o servei:\n-Nòmina i Seguretat Social del personal fix i eventual a càrrec de la persona jurídica o física.\n-Lloguers: arrendament de bens immobles i bens mobles.\n-Subministraments: aigua, electricitat, gas i combustibles.\n-Comunicacions: telèfon, correu, missatgeria.\n-Material fungible d'oficina: paper, impresos, fotocopies i altre material d'oficina.\n-Material tècnic o de producció fungible necessari per el desenvolupament de l'activitat.\n-Feines realitzades per altres empreses: neteja, seguretat, manteniment, activitats directament lligades al desenvolupament de l'activitat/projecte, auditoria del projecte (nomes en el cas que sigui exigida com a justificació d'aquesta subvenció).\n-Dietes de personal: imports de les dietes del personal contractat i del voluntari (locomoció, allotjament i manutenció).\n-Tributs, quan siguin abonats directament per la persona jurídica o física beneficiaria.\n-Les despeses d'amortitzacions dels bens adquirits o de les obres d’inversió en els immobles utilitzats durant l’execució del projecte. No obstant això, el caràcter subvencionable de la despesa d’amortització estarà subjecte a les condicions següents:\nQue les subvencions no hagin contribuït a la compra dels bens.\nQue l’amortització es calculi de conformitat amb les normes de comptabilitat generalment acceptades.\nQue el cost es refereixi al període subvencionable.\n-Altres despeses que s'indiquin a la convocatòria.\n-Quan s'hagi de fer despeses de mes de 18.000 EUR (sense IVA) en el cas de prestacions de serveis o lliurament de bens, i per aquelles despeses de mes de 50.000 EUR (sense IVA) en el cas d’execució d'obres, tal com indica la base 18a., s'hauran d'incorporar tres pressupostos sol·licitats i argumentar el motiu de l’adjudicació en cas de no ser la proposta mes avantatjosa econòmicament.\nConceptes NO subvencionables\nEn cap cas es consideraran despeses subvencionables:\n-Els impostos indirectes quan siguin susceptibles de recuperació o compensació, ni els impostos sobre la renda.\n-Les despeses en espècie, com el voluntariat o cessió d’espais, entre d’altres, que no tinguin intercanvi monetari.\n-Les despeses d’inversió, incloses les adquisicions de bens mobles i la compra d’equips tecnològics.\n-Les despeses realitzades amb data anterior a l'inici del projecte i data posterior a la finalització del projecte.\n-Les despeses de productes que poden crear addicció i són perjudicials per la salut segons els organismes mèdics nacionals i internacionals, com ara el tabac, begudes alcohòliques i altres característiques similars.\nLes propostes de resolucions provisionals i les resolucions definitives d’atorgament i denegació de subvencions es publicaran a l’efecte de notificació al Butlletí Oficial de la Província de Barcelona i, un cop es tingui constància de la seva publicació al diari oficial, al tauler d’edictes electrònic i al web de l’Ajuntament de Barcelona.\nJustificació i control\nLa persona beneficiària de la subvenció haurà d'aportar la justificació de la forma que s'estableixi a la convocatòria en un termini no superior a dos mesos, que començaran a comptar des de la data de finalització de l'activitat.\nS’estableix un màxim d’un 10% de desviació pressupostària entre el cost inicialment pressupostat i el cost final justificat de l’activitat subvencionada que no comportarà reducció de la quantia de la subvenció atorgada. L’òrgan competent només podrà aplicar aquest percentatge de desviació si es garanteix que s’han acomplert l’objecte i la finalitat de la subvenció.\nPer projectes presentats d’import inferior a 50.000 euros o per a subvencions concedides d'import inferior a 30.000 EUR, amb un compte justificatiu simplificat, que constarà de:\n-Memòria d'actuació amb indicació de les activitats realitzades i resultats obtinguts.\n-Memòria econòmica simplificada.\nPer projectes presentats d’import igual o superior a 50.000 euros o per a subvencions concedides d'import igual o superior a 30.000 EUR, amb un compte justificatiu amb aportació d'informe d'un/a auditor/a, que constarà de la informació següent:\n-Memòria d'actuació amb indicació de les activitats realitzades i resultats obtinguts (segons els models que es detallaran a la convocatòria).\n-Memòria econòmica justificativa del cost de les activitats realitzades.\nFase actual de la convocatòria: període de sol•licituds (del 10 de juny a l'1 de juliol)


Al setembre el nord del món casteller també desperta\nLa festa major de Sabadell ja va veure el dos de nou amb folre i manilles dels Minyons de Terrassa la temporada passada\nEls 'Saballuts' van descarregar el cinc de vuit a Granollers. SÍLVIA MOLINA / CASTELLERS DE SABADELL\nBarcelonaQuatre de les colles castelleres més atractives de fora de la zona tradicional es troben diumenge a la plaça de Sant Roc de Sabadell. La diada castellera de la festa major de la co-capital del Vallès Occidental ja va tastar la temporada passada les mels de la gamma extra i enguany vol repetir l'èxit de la mà d'uns Minyons de Terrassa en el millor estat de forma de la seva història. La colla local podria acabar amb la maledicció del tres de nou amb folre, que han intentat els dos últims anys en la seva festa major. En situacions del tot diferents, els Capgrossos de Mataró i els Castellers de Barcelona mesuraran les seves forces després de l'aturada estival.\nEl cartell saballut és un dels més interessants del cap de setmana. La possibilitat de veure la colla local alçant un castell de nou pisos per festa major revifa després que diumenge passat completés el cinc de vuit a Granollers. Després de provar-lo dos anys a la plaça de Sant Roc, els de la camisa verda arriben més preparats i amb més bagatge que mai. Aquesta temporada ja han coronat els nou pisos abans de les vacances i podrien completar diumenge el seu somni.\nEls Minyons de Terrassa només poden tenir un enemic aquest cap de setmana, la ressaca de la diada Sant Fèlix. Arriben després d'assolir la millor actuació de la seva història de manera que, tot i abaixar de manera comprensible el nivell, la seva actuació podria mantenir el nivell de gamma extra de la ciutat.\nEls Castellers de Barcelona van tancar un gran inici de temporada assolint la tripleta màgica a la diada de Màrtirs Street i comencen solidificant els fonaments dels bàsics de vuit. Diumenge poden fer un nou pas de gegant posant-se al nivell a Sabadell. Per la seva part, els Capgrossos de Mataró ja han reprès la temporada alçant el primer castell de vuit del segon tram a Palau-solità i Plegamans. Amb el lema de pas a pas, pis a pis, els del Maresme intentaran oblidar el malson dels primers mesos de l'any.\nsaballuts CdBCN capgrossos Minyons castellers\nLa Moncloa acusa d'inacció la Junta Electoral madrilenya per trigar a ordenar retirar els cartells de Vox


La reforma de les plusvàlues preveu que es retornin els diners només a part dels afectats | icag.cat\nLa reforma de les plusvàlues preveu que es retornin els diners només a part dels afectats /\nLa reforma de les plusvàlues preveu que es retornin els diners només a part dels afectats\nPodran recuperar el que van pagar els qui van tributar després del 15 de juny del 2017 tot i vendre els seus pisos en pèrdues\nEl projecte de reforma de l'impost de plusvàlues preveu que la seva entrada en vigor es retrotragui al 15 de juny del 2017, de manera que tindran dret a la devolució els qui van pagar el tribut després d'aquella data i en les circumstàncies que van portar el Tribunal Constitucional a declarar-lo parcialment contrari a la Carta Magna: quan, per exemple, es ven un pis en pèrdues i, tot i això, el contribuent és obligat a pagar per una plusvàlua irreal. Però aquells que, patint també pèrdues, van tributar abans del 15 de juny del 2017 no podran recuperar els diners, tret que hagin mantingut vives reclamacions en via administrativa o judicial. L'esmentada reforma iniciarà pròximament la seva tramitació parlamentària i no serà plenament efectiva fins a l'estiu. Aleshores haurà transcor-regut un any i mig des de l'esmentada sentència.\nLa modificació proposada de l'anomenat «Impost sobre l'increment del valor dels terrenys de naturalesa urbana» incorpora el mandat del Constitucional d'eliminar el cobrament del tribut quan no existeix una plusvàlua real. Ho determina així el projecte elaborat pel ministeri d'Hisenda: «No es produirà la subjecció a l'impost en les transmissions de terrenys respecte de les quals el subjecte passiu acrediti la inexistència d'increment de valor, per diferència entre els valors reals de transmissió i adquisició del ter-reny».\nEl canvi afecta qui ven un habitatge o un altre immoble (per la part corresponent al sòl) i també qui l'hereta. En el primer cas, el venedor queda obligat amb la llei actual a tributar encara en el supòsit de vendre per un preu inferior al de compra. En el cas de l'hereu, el mecanisme del tribut també el força a pagar, encara que l'habitatge que se li transmet hagués perdut valor entre el moment de la compra i el de la defunció del comprador.\nSi el projecte d'Hisenda s'aprova en els seus termes actuals (acceptats per la Federació Espanyola de Municipis i Províncies), els venedors o hereus que des del 15 de juny del 2017 (data de publicació oficial de la sentència del Constitucional) hagin pagat les plusvàlues «inconstitucionals» tindran dret a devolucions sempre que acreditin que no va existir un increment de valor. Podran provar-ho utilitzant els preus inclosos en les escriptures de compravenda o els valors fixats en pagar altres impostos (de transmissions patrimonials per a les compravendes i de successions per a les herències).\nEl moment en què podran recuperar els diners els contribuents encara és incert, perquè presumiblement la reforma no serà incorporada a les ordenances municipals fins a l'estiu. Encara s'ha de concretar també «si s'estableix algun procediment concret per instar la devolució», va dir Ana Espiniella, fiscalista de la consultora Vaciero.\nEl que ha transcendit de la proposta de reforma confirma que la possibilitat de devolució és remota per a altres afectats: la gran majoria dels qui van tributar abans de la sentència del TC per plusvàlues irreals. Només serà factible recuperar els diners si les liquidacions no són fermes a causa que els contribuents van promoure reclamacions administratives o judicials que encara estan vives.


Blog | Estudi Tècnic de Construcció Catalunya - Part 3\nperEstudi Tècnic de Construcció 05 Ago 2019\nFinalitzada la segona fase d’ampliació de complex industrial a Breda\nJa hem finalitzat les obres de la segona fase d’ampliació d’un complex industrial a Breda, que ha consistit en la rehabilitació d’una nau industrial existent. Entreu a l’apartat de projectes per veure més imatges d’aquesta i altres obres! Comparteix\nperEstudi Tècnic de Construcció 01 Ago 2019\nInicien les obres del Pavelló de La Bonaigua a Sant Just Desvern\nAquesta setmana hem comançat les obres de rehabilitació d’una pista poliesportiva i l’edificació d’un nou pavelló al Complex Esportiu Municipal La Bonaigua de Sant Just Desvern. En la primera fase s’ampliarà i rehabilitarà la pista existent, incloent la substitució de la coberta i el tancament amb noves façanes. Comparteix\nperEstudi Tècnic de Construcció 15 Jun 2019\nBastida per a l’exposició “Per què?” a la plaça del Monestir de Ripoll\nDes d’ETC hem realitzat el projecte de la bastida on s’ha instal·lat l’obra “Mirades” de l’exposició de Carme Solé Vendrell “Per què?”, pensada per fer reflexionar sobre les vulneracions dels drets dels infants. L’obra se situa a la façana de l’església de Sant Pere, a la plaça del Monestir de Ripoll i es pot visitar … Continuar llegint Bastida per a l’exposició “Per què?” a la plaça del Monestir de Ripoll →\nperEstudi Tècnic de Construcció 17 Mai 2019\nVisita institucional del final d’obra de la Urbanització de La Vall de Sant Just Desvern\nAquesta setmana es va finalitzar l’obra d’urbanització de la Vall de Sant Just Desvern i aquí podeu veure una imatge de la visita institucional de final d’obra. Podeu veure més fotografies del projecte a l’apartat d’obres! Comparteix\nperEstudi Tècnic de Construcció 01 Abr 2019\nFinalitzen les obres de millora a l’Escola Joan Maragall de Ripoll\nHan finalitzat les obres d’adequació i millora de l’entrada i l’accessibilitat a l’Escola Joan Maragall de Ripoll. El diari El Ripollès en feia esment a l’inici de l’obra. Comparteix\nperEstudi Tècnic de Construcció 06 Feb 2019\nEl projecte del pavelló de la Bonaigua en portada a El Butlletí de Sant Just Desvern!\nL’Ajuntament de Sant Just Desvern ha fet ressò del projecte del Pavelló de la Bonaigua a través del seu Butlletí del mes de febrer. El podeu trobar a https://santjust.net/elbutlleti Comparteix


Els residents dels habitatges inclusius d’Almacelles valoren molt positivament els passejos terapèutics | Sant Joan de Déu - Terres de Lleida\n19/06/2020 - 11:27\nEls residents dels habitatges inclusius d'Almacelles valoren molt positivament els passejos terapèutics\nDonada la nova situació per la Covid-19, les persones que viuen a les vivendes inclusives de La Rambla i La Mercè també han hagut de confinar-se tots aquests dies. Per aquest motiu, han hagut d'adaptar les seves rutines i han estat realitzant un gran ventall d'activitats, tan individuals com en grup, i també utilitzant les noves tecnologies. En definitiva, han hagut de adaptar-se al nou context modificant les dinàmiques a les quals estaven acostumats.\nDesprés de 74 dies de confinament, el passat dia 25 de maig, es van iniciar els "Passejos Terapèutics". Era una necessitat molt comprensible que els residents demanaven i que s'ha realitzat quan la situació ho ha permès.\nEls passejos s'organitzen, amb 2 persones ateses acompanyades d'un professional (Personal d'Atenció Directa o Psicòleg). Tenen una duració de 30 minuts cadascun, i també es vetlla pel compliment de les mesures preventives vigents (mascareta, manteniment de la distància de seguretat en tot moment, rentat de mans abans i després del passeig i canvi de roba). L'objectiu és millorar l'estat físic i emocional de la persona.\nAra fa uns dies que ja s'han iniciat i podem observar notablement l'impacte emocional positiu que ha suposat per les persones que viuen al pis. Tenen una motivació diària en fer la sortida, i compleixen de bon grat, les mesures de les sortides, esperant a poder començar a reprendre algunes rutines o activitats, tant al centre com en la comunitat. Entre tots, a poc a poc anirem fent camí cap a la tornada a la normalitat.


Mesa sectorial de 12 de març de 2014 [Professors de Secundària (aspepc·sps)]\nEl departament presenta l'esborrany d'ordre de calendari per al curs 2014-2015. Les novetats més destacades són: - Inici de les classes el 15 de setembre; - Possibilitat d'afegir als tres dies de lliure disposició un o els dos dies de festiu locals si aquests no cauen en jornada lectiva.\nLa proposta del Departament és que el darrer dia de classe del primer trimestre sigui el dia 23 de desembre i el darrer dia lectiu del curs el 19 de juny. Totes les organitzacions sindicals sol·liciten que el darrer dia lectiu del primer trimestre sigui el 22 de desembre i el curs acabi el dia 20 de juny.\nEls centres que actualment fan jornada continuada podran demanar o la pròrroga, o tornar a a l'horari partit, i els centres que no han adoptat la jornada continuada la podran sol·licitar, en tots els casos dins del termini i amb el procediment establerts pel Departament.\nEl Departament presenta l'esborrany d'ordre que regularà el procediment per a assolir els estadis de promoció docent (els “sexennis”). L'esborrany presenta reuneix la normativa ja en vigor Estadis de promoció docenti afegeix el procediment per a l'avaluació voluntària de l'exercici docent, amb la qual es podrà obtenir fins a un crèdit de promoció. Les organitzacions sindicals fa constar, un cop més llur protesta per no haver rebut el text fins el dia abans de la celebració de la mesa. El Departament admetrà propostes d'esmena al text fins al 19 de març L'avaluació s'haurà de demanar durant el mes de gener, tindrà dues modalitats - només se'n podrà demanar una de les dues per curs-: una vinculada al indicadors de centre i una altra individual. La part sindical no considera adequada la primera, ateses les diferències objectives entre centres. Els representants de la inspecció argumenten que l'avaluació del centre no es limitarà als indicadors, que serà coneguda prèviament -primer trimestre- amb la qual cosa es podrà demanar l'avaluació individual i no pas la vinculada als resultats. A més, es tracta en tots dos casos d'una sol·licitud voluntària. Pel que fa a la segona modalitat d'avaluació, hem de dir que conté criteris tant poc objectivables com la “implicació” en el projecte de centre i d'altres tan problemàtics com el “manteniment del clima de convivència” o la “creació de dinàmiques” que, com a mínim, en molts casos escapen del control del professorat i no es poden emprar en una valoració objectiva.\n- Els representants del Departament deneguen la sol·licitud -presentada prèviament- de negociar el retorn a la normativa d'estadis de promoció docent anterior a l'acord de govern 29/12 pel qual el primer estadi passa de 6 a 9 anys i els crèdits de promoció de 9 a 10. Argumenten que no es pot negociar el que estableix un acord de govern i l'ordre presentada només recull el que ja està vigent. Les organitzacions sindicals recorden que aquest acord establia “mesures excepcionals” però que aquesta ordre que ara es presenta sembla considerar-les com a permanents.\n- Les organitzacions sindicals van fer, fa uns dies, la petició unànime de convocatòria d'una mesa sectorial sobre el decret de provisió de llocs de treball docents (el “decret de plantilles”). Les raons són clares: el canvi d'escenari legislatiu i el fet que més d'un any després del primer esborrany ja no se sap què dirà finalment el decret. El Departament no accepta aquesta petició perquè, segons se'ns diu, el decret segueix la seva tramitació i ja va passar per la mesa.\n-Tampoc no hi ha resposta a la pregunta sobre si hi haurà, o no, convocatòria de concurs de mèrits a serveis educatius. Un cop més cal lamentar que hi hagi qui ja disposa d'aquesta informació sense que se n'hagi dit res als representants del professorat.\nDarrera modificació: 22/04/2014 10:14


Platges i activitats de lleure\nLloret de Mar és un lloc immillorable per a gaudir de la Costa Brava i les seves platges. A Lloret hi han varies platges i cales envoltades de rocallosos penya-segats i pins mediterranis, paisatge típic de la Costa Brava.\nTot seguit us les enumerem, de nord a sud, tot afegint-hi una breu descripció.\nPlatja guardonada amb la Bandera Blava, que disposa d'un petit port i d'un Club Nàutic. És la platja més allunyada del nucli urbà i s´accedeix a ella des de la carretera que porta a Tossa de Mar. Amb una extensió similar a la de Santa Cristina, Canyelles destaca perquè s´hi troba l´únic port nàutic de Lloret de Mar. Cala Canyelles té aquesta sorra gruixuda i blanca caracteristica de la majoria de les platges lloretenques i moltes de la Costa Brava. Si alcem la vista i fem una ullada, veurem els penya-segats plens de pins que la rodegen.\nEs troba al costat de la platja de Lloret. Transcorre sota un castell que domina boniques vistes.\nAmb una longitud de més de 1km i 1/2, és la platja més extensa de la localitat de la qual rep el nom. Aquesta situada en el centre de Lloret i compta amb un pàrquing que permet deixar els cotxes a vaig piular de platja. (Certificacions: Bandera Blava)\nEnvoltada d'hotels i apartaments, Fenals és la segona platja de Lloret de Mar. Fenals aquesta situada en una badia arrecerada dels vents per un massís que la separa del nucli urbà i de la platja de Lloret. (Certificacions: Q, Bandera Blava).\nEl seu principal atractiu és la tranquil·litat que es respira en els seus escassos 250 metres de longitud. En aquesta platja el viatger pot contemplar un paratge gairebé verge. Cala Sa Boadella combina l'encant de les aigües cristal·lines de les petites cales de la Costa Brava i l'espai de les platges més àmplies. Com la resta de platges de Lloret, Sa Boadella ostenta la bandera blava de la UE.\nLa platja de Sa Boadella és menys accessible, cosa que la fa més tranquil·la i apropiada pels que fugen del soroll i que desitgen una mica de pau entre la multitud. Per arribar a Sa Boadella, s'ha de deixar el cotxe a la carretera que puja a l'ermita de Santa Cristina i recórrer un camí de terra de 200 metres que condueix a la platja.\nEl seu emplaçament privilegiat, entre dos grans turons, l´arracera dels vents i les onades, quedant les seves aigües en calma constant. A Santa Cristina s´hi accedeix des de l´ermita que li dóna nom i en les rodalies de la qual hi ha un aparcament de cotxes. La baixada que queda a l´esquerra de l´ermita i que ens deixa a la mateixa platja és un aperitiu del que ens trobarem. A través d´un camí de sorra envoltat per les ombres dels arbres i pels sons dels ocells i de l´aigua arribarem a la sorra d'una platja que no arriba als 500 metres de longitud.\nLes dues roques situades a la dreta de Santa Cristina s'obren per permetre'ns arribar a la Cala Treumal. Aquesta petita cala està envoltada d'una espessa vegetació que li dóna un aspecte més salvatge i la seva pronunciada pendent fa que Treumal suporti un major onatge. A aquesta cala també es pot accedir des de l'Ermita.\nServeis Platja Lloret\nAigües netes (recollida de sòlids flotants) i analitzades\nServei de manteniment d'instal·lacions i equipaments de les platges\nServei de bany i acompanyament a persones amb mobilitat reduïda\nCanviador adaptat per a persones amb mobilitat reduïda i zona d'ombra.


Catx's Blog: El cielo de Abril 2010 : Qué podemos observar?\nMolt bona informació Catx. A veure si después de festes tenc es telescopi a casa i puc començar a "jugar" una mica. Només me falta convencer na Mónica, jeje...\nEp Jordi! gracies per venir. M'alegra q t'agradi aquesta entrada.\nAvam si ja tens "s'aparatu" prest i te pots perdre mirant cap el cel jejeje\nJa està encarregat, jeje...\nUn SW 150/750 EQ3-2, per començar no està malament. Ja te comentaré novetats quan arribi. I segurament t'hauré de preguntar un munt de dubtes quan el comenci a montar, jeje.


Notícia històrica - PREMSA - Ordenança contra senglars - Federació Catalana de Caça\nCollserola impulsa una normativa per sancionar els que alimentin els animals o s’hi acostin. Més de mil exemplars campen pel parc quan el més recomanable seria entre 300 i 400\nSe sol tractar com una anècdota. Un senglar ha entrat a la ciutat i les xarxes socials s’omplen de fotografies i comentaris graciosos. L’informatiu li dedica uns segons abans dels esports, amb imatges que a casa desperten un somriure. El fenomen arriba a cotes absurdes quan, l’any passat, un mosso dispara a un company al genoll mentre tots dos intenten donar caça a un rodanxó exemplar que s’esmuny entre els carrers de Sants, Sarrià i les Corts. Això és el que transcendeix, la història simpàtica, però darrere de l’acudit gastat s’amaga una realitat molt més inquietant: a Collserola hi ha més porcs senglars que mai. N’hi ha més de mil, i seria recomanable que fossin entre 300 i 400.\nEl senglar, assenyala Marià Martí, gerent del consorci del parc, és un animal omnívor. Traslladat als humans, vindria a ser una persona que no discrimina a l’hora de menjar i que tant li fa la carn com el peix, l’amanida com la sopa de llenties. Fruita, cucs, arrels, cargols, cadàvers, ous... La dieta d’aquest animal complica encara més el seu control, perquè molt d’aquest menjar el troba precisament on no n’hi hauria d’haver: a la ciutat, sobretot a les escombraries que es deixen fora dels contenidors. «Són autèntics depredadors», detalla l’home que porta més de dues dècades al capdavant del pulmó barceloní i que admet estar inquiet per culpa de la superpoblació d’aquesta espècie. «Des de fa alguns anys baixen molt més als municipis de l’entorn. Hi ha més porcs senglars que mai, i això és un problema per al qual hem de buscar solucions», sosté.\nSegons els càlculs dels tècnics de Collserola, per cada 100 hectàrees s’observen 11 exemplars, quan seria bo que no n’hi hagués més de quatre. Això obliga a actuar en les causes, a més de les conseqüències. És així com el consorci s’ha posat com a deures aprovar al més aviat possible una ordenança relativa a la convivència amb els senglars o qualsevol altre mamífer en estat salvatge que visqui dintre dels límits de parc natural. La norma està inspirada en el text que ja aplica l’Ajuntament de Sant Cugat. Encara que hi ha un però: no hi ha agents per donar-hi compliment.\nMartí explica que el parc necessita més presència policial, cosa que reclama des del dia que va ocupar el càrrec. Sense gaire sort, per cert. Si els nou municipis que envolten el pulmó adapten la normativa, destinar-hi més vigilància seria el pas posterior lògic, ja que els guardes forestals poden amonestar els passejant incívics, però no els poden multar.\nJoan Puigdollers, regidor de Medi Ambient i del Districte de Sarrià-Sant Gervasi, assegura que Barcelona «està formalment d’acord amb la proposta», que s’hauria d’incloure en l’ordenança de protecció dels animals, dependent de la regidoria de Presidència. Sobre la possibilitat d’incrementar el control policial, recorda que la ciutat ha convocat 100\nnoves places per a la Guàrdia Urbana, cosa que a més de servir per cobrir jubilacions, podria donar peu a crear una unitat especial per a Collserola, una possibilitat que per ara no es contempla. Un portaveu municipal assenyala que es realitzen «patrullatges forestals als districtes fronterers amb el parc».\nDe moment hi ha tres mètodes per reduir la població de senglars. Hi ha les caceres, una vintena a l’any; les vigilàncies nocturnes, els atropellaments i les morts naturals. Les últimes dades disponibles són les del 2012, i sorprèn comprovar que entre el gener i el desembre van perdre la vida a la carretera 56 exemplars, més d’un per setmana. Les batudes –que consisteixen en 30 o 40 caçadors que disparen amb escopetes– es van emportar 113 senglars. Uns altres 167 van ser capturats de nit i 121 van caure per un dard anestèsic. Només cinc van morir per raons desconegudes. En total, van ser 462 animals extingits, una xifra més alta que mai, i tot i així, avui segueix sent una espècie que gaudeix d’una salut excessiva.\nL’ordenança estableix sancions de fins a 900 euros en funció de la gravetat del delicte. Es perseguirà a qui alimenti el senglar i a qui s’hi acosti més del compte. ¿Són perillosos? S’han donat casos d’atacs a humans, però això només passa quan se senten amenaçats o estan malferits.\n2000 va ser l’any en què la Generalitat va aprovar el decret pel qual Collserola es convertia en parc natural. Era un dels últims espeternecs del tripartit, que al novembre, només un mes després, presenciava com CiU guanyava les eleccions. El consorci va començar a redactar un pla d’usos. No està acabat.\n8.262 hectàrees formen Collserola, 747 més que abans de la declaració de parc natural. El nou rang del pulmó barceloní va crear dues noves reserves parcials: la Font Groga i La Rierada-Can Balasc. La Generalitat es va comprometre a pagar durant el primer any 700.000 euros. I tres milions el 2015.


Las Sistars - Las Sistars - Directori de professionals - Associació de Professionals de Circ de Catalunya\nEts a: Portada > Directori de professionals > Las Sistars\nCompanyia: Las Sistars\nNom: Judit Obach Colomer\nDisciplines:Acrobàcia a terra, Acrobàcia a terra sense aparells, Altres gèneres, Dansa, Equilibrisme, Mans a mans, Teatre\nÉs una peça de mitjà format (30-35 minuts) on dues dones s'enfronten a la seva por al temps mort, al buit. A partir d'un xiclet que les uneix, allò que al principi es presenta com un joc absurd acaba esdevenint justament allò que les ajuda a oblidar-se de la seva desesperança. Entre equilibris acrobàtics i manipulacions llefiscoses entre cossos i xiclet, neix una poètica que ens convida a reflexionar sobre com invertim el temps que sembla perdut.\nUn espectacle senzill i delicat que convida a tots els públics a jugar mentre reflexionem mirant-nos als ulls.\nLas Sistars som una companyia italo-catalana de circ establerta a Barcelona. Conformada per dues dones, hem portat la disciplina dels portés acrobàtics a un camp exclusivament femení. Significant això que plantegem una reescriptura dels portés clàssics del circ i aprofundim en la investigació de moviment dins les possibilitats dels nostres cossos. Des del naixement com a companyia hem passat per diferents etapes reflexives sobre què és per a nosaltres el circ i com volem treballar la nostra proposta artística. El que ha estat, doncs, més crucial per a la nostra primera creació, ha estat la de ser sinceres en escena i mostrar-nos amb la nostra vulnerabilitat alhora que amb el nostre coratge.\nBaixar-se el Curriculum vitae (PDF 393 Kb)


La operació inmobiliaria comprèn la promoció d’un conjunt residencial d’ habitatge colectiu. La bateria d’atractius de caràcter per a segona residencia de les que disposa una localització com el Port de la Selva, població situada a plena Costa Brava i part del cap de Creus, queden patents amb la seva proximitat a altres punt d’interès com son Cadaqués, Roses, Llançà o la Frontera francesa, tenint en compte la seva dependència amb la ciutat Figueres com a capital de Girona.\nL’ambit d’actuació de la proposta, prop de l’accés a la població per la Ctra. de Cadaqués, disposa de una topografia ascendent desde la carretera que separa en sectors d’habitatge colectiu i unifamiliar els diferents trams de pendent.\nEl sostre proposat oscil•la sobre els 10.000m2 en un total de 90 habitatges,70 Habitatges Lliures i 20 habitatges d’ VPO\nLa preservació de la vegetació actual pren importancia com element delimitador de les propietats indivisa. Aquest filtre ajuda a refrescar els ambients exterior en èpoques estivals i permet protegir-se del vent de Tramuntana en epoques hivernals.\nUbicació: Port de la Selva, Girona\nEquip: Cotacero + L35 Arquitectes\nEstat: En construcción\nCondomini residencial d' alt standing per a 20 habitatges, arees comuns i aparcaments


Carles Castillejo, nou campió d'Espanya de marató\nL'atleta viladecanenc, a més, va aconseguir una plaça per als propers Jocs Olímpics de Londres 2012.\nCarles Castillejo, del Club Adidas, es va estrenar en una marató assolit un gran èxit esportiu. L'atleta viladecanenc va vèncer ahir diumenge en el Campionat d'espanya de Marató que es va celebrar a Castelló, amb un temps de 2h10'09'', la millor marca espanyola de la distància dels últims tres anys i mig. L'altre viladecanenc a la prova, Nacho Càceres, del FC Barcelona, va ser vuitè amb un registre de 2h21'40''.\nAmb aquesta doble fita, la victòria i una marca per sota de 2h14’, Castillejo ha aconseguit la plaça per als Jocs Olímpics de Londres que es disputaran el proper estiu. Serà la tercera vegada que participi a la cita olímpica, ja que el 2004, a Atenes, va disputar la prova dels 5.000 metres llisos i el 2008, a Pekín, va competir en els 10.000 metres llisos.\nCastillejo ha decidit enguany donar el salt a la marató després de sis anys competint en proves de 10.000 metres llisos en pista amb bons resultats (un Campionat d’Espanya, un altre de Catalunya, una plata als Jocs Mediterranis i tres podis a la Copa d’Europa). I els resultats avalen com a bona la decisió, fraguada a base de fer molts quilòmetres d’entrenament per Viladecans.\nD'altra banda, el jove Marc Guerrero va assolir, també ahir, el bronze al Campionat d’Espanya d’Hivern de Marxa Atlètica de categoria juvenil disputat a Getafe. Guerrero, que enguany s’ha proclamat campió de Catalunya, és un dels pupils de l’entrenador viladecanenc Marcos Flores, artífex de les grans estrelles de la marxa viladecanenca.\nMarçal Fontanals - AV / Foto: Arxiu


EL VENDRELL - Infància i Joventut Es presenten uns Casals d’Estiu adaptats a les mesures sanitàries per la Covid-19 - Canal Baix Penedès\nAnterior Estiu sense festes a Cunit com a mesura de prevenció i per a fer front a les necessitats de les famílies\nSegüent Platges / Medi Ambient Mesures i recomanacions per gaudir una Revetlla de Sant Joan amb seguretat\nEL VENDRELL – Infància i Joventut Es presenten uns Casals d’Estiu adaptats a les mesures sanitàries per la Covid-19\nJa es poden fer les inscripcions als Casals d’Estiu que tindran lloc entre l’1 de juliol al 28 d’agost, a l’escola Àngels Garriga a càrrec de l’Esplai Zig-Zag, i a l’escola Els Secallets a càrrec de l’associació Trèvol.\nLes entitats, en coordinació amb la Regidoria d’Infància i Joventut, han treballat perquè els infants puguin gaudir d’uns Casals d’Estiu amb totes les mesures sanitàries que comporta la Covid-19. L’objectiu és que, després d’uns mesos d’haver estat tancats a casa, els nens i les nenes tinguin uns espais i unes activitats de lleure de qualitat i sense perdre l’essència d’uns casals, com és el fet d’estar amb amics i amigues, fer noves amistats i gaudir plegats d’activitats i sortides.\nLes inscripcions als Casals d’Estiu s’han de fer mitjançant correu electrònic. Trobareu més informació sobre les activitats, els horaris, els preus i quina documentació s’ha d’enviar a l’hora de fer la inscripció als enllaços següents:\nCasals d’Estiu al Vendrel\nCasals d’Estiu a Coma-ruga\nEl regidor d’Infància i Joventut, Rubén Gràcia, ha explicat que “per poder fer els Casals d’Estiu s’ha fet un pla consensuat amb les entitats per adaptar-los a les noves mesures sanitàries per la pandèmia de la Covid-19”. En aquest senti, Rubén Gràcia ha agraït l’esforç de les entitats “per tirar endavant aquests casals perquè els infants puguin gaudir d’unes activitats de lleure tan necessàries amb seguretat”.


Tots els aliments pateixen pèrdues de nutrients en el procés de cocció però jo em centraré en les verdures i hortalisses per la seva necessitat de consum i per la seva riquesa en vitamines hidrosolubles, que són les que pateixen més pèrdues en la cocció.\nLes vitamines són molt sensibles i es deterioren fàcilment durant el processat, cocció o conservació.\nAquestes pèrdues depenen de:\nDel propi aliment\nDe la tecnologia culinària o procés de cocció utilitzat. Acostumen a produir-se les pèrdues en l’aigua de cocció.\nDel temps de cuinat. A més temps més pèrdues.\nDe la temperatura utilitzada. Major temperatura major pèrdua.\nDel contacte amb l’aire, la llum o l’aigua. Cal anar en compte amb el remullat, el tipus de recipient, la conservació…\nPèrdues per manipulació\nMinimitzar aquestes pèrdues comença a l’hora de comprar. Cal equilibrar el volum de compra amb el ritme de consum, evitant que els aliments quedin emmagatzemats més temps del recomanat perdent les seves propietats nutritives.\nA la cuina, hem d’aprofitar les capes i fulles externes de les verdures, sempre que sigui possible, ja que s’hi acumulen molts nutrients. És millor si podem comprar i menjar verdures i hortalisses de temporada i ecològiques perquè les podrem consumir amb pell (després de rentar-les bé sota l'aixeta) i, d'aquesta manera, ingerir el màxim de nutrients.\nPrimer, sempre rentar els vegetals sencers i després tallar-los a trossos.\nTallar les verdures a peces grans perquè la superfície exposada amb contacte a l’aire sigui menor.\nNo posar les verdures en remull perquè disminueix el contingut en vitamines i minerals.\nPèrdues en la cocció\nLa temperatura de cocció destrueix especialment la vitamina C, l’àcid fòlic, la vitamina E i moltes vitamines del complex B.\nDepèn del temps de cocció i la temperatura a les que es sotmeten. S’afavoreix la seva conservació en les coccions ràpides i a temperatures no massa altes. L’olla a pressió pot ser una opció interessant malgrat coure amb una temperatura elevada el temps de cocció és molt curt.\nEn la cuina al vapor els vegetals es couen a una temperatura de 1000C, que és suau comparada amb l’assolida en el fregit o el forn, presentant una menor pèrdua de vitamines. Encara és més interessant la cuina al vapor sense aigua, d’aquesta manera també es limiten les pèrdues de vitamines per solubilització a l’aigua a més del calor.\nL’aigua arrastra les vitamines hidrosolubles com les del complex B i vitamina C, per això és important preparar els vegetals que les contenen amb la mínima aigua possible. Al perdre menys vitamines i minerals, a més de conservar-les, fa que tinguin més sabor.\nSi no les bullim, al no xocar les verdures entre elles, mantenen la seva turgència i presenten una millor textura al paladar.\nLa cocció pot arribar a destruir fins el 50% del contingut en vitamina C, així com moltes vitamines termosensibles com l’àcid pantotènic (B5), biotina (B8), vitamines E i A.\nLes millors coccions\nCol·locar els vegetals en un cistell metàl·lic o de bambú i coure amb el vapor de l’aigua, sense que toqui els vegetals. Hi ha olles i cassoles apropiades per fer aquesta cocció que ja venen amb el cistell, però també ho podem fer amb una olla a pressió on col·locarem una mica d’aigua i a sobra el cistell amb els vegetals, sense tocar l’aigua. Tancar l’olla i coure. Amb l’olla a pressió la cocció és més ràpida. És una manera de coure els vegetals amb la mínima pèrdua de nutrients per destrucció pel calor.\nLes verdures i hortalisses cuinades d’aquesta manera són més saboroses que bullides i no cal afegir gaire sal perquè mantenen els seus minerals.\nNo tallar-les a trossos gaire petits perquè perdrien més líquid i no serien tan gustoses.\nEl temps de cocció és similar al temps de cocció tradicional, però al coure’s amb poca aigua i tapat es minimitzen les pèrdues.\nAmb aquesta tècnica de cocció no hi ha cap augment del valor energètic.\nUn cop cuinats, les podem conservar a la nevera durant 3-4 dies en un recipient hermètic. També es poden congelar, encara que perden molt, millor si només són escaldades.\nEls aliments es cuinen molt ràpid ( menys de 10 minuts), amb poca aigua, sense que hi hagi temps a una gran pèrdua de vitamines i, a més s’evita l’oxidació a l’estar tancada hermèticament.\nEs tracte de coure les verdures amb molt poc oli, quasi en el seu propi suc, durant un període de temps curt. D’aquesta manera es minimitzen les pèrdues nutricionals. També es pot fer amb aigua en comptes d’oli.\nEl saltejat es fa sense tapa i a foc mig alt, sense deixar de donar voltes, durant uns 5-10 minuts.\nEs tracta de coure lleugerament les verdures en aigua bullint durant un temps curt. Les verdures i hortalisses queden cruixents i amb tot el seu sabor. És una manera de menjar els vegetals quasi crus però més digeribles.\nEls temps de cocció variaran segons el tipus de verdura i la mida dels trossos. Un cop cuites cal escórrer ràpidament perquè no continuï la seva cocció.\nL’inconvenient és que, degut als diferents temps de cocció, s’han de coure per separat. Es pot utilitzar la mateixa aigua de cocció i començar per aquelles que tenen menys color i gust, així no es barrejaran els sabors.\nPèrdua per conservació\nEl contacte amb l’oxigen de l’aire deteriora moltes vitamines (les oxida), especialment la biotina, les vitamines C, D i E, fent-les inservibles.\nEls aliments que contenen aquestes vitamines han d'estar en recipients ben tancats.\nCom conservar l’oli? La vitamina E de l’oli és sensible a la llum, per tant, s’hauria de guardar en un recipient de vidre opac. És millor utilitzar un recipient de vidre en comptes d’un de plàstic per evitar que els seus components traspassin a l’oli.\nMiscel·lània de consells\nCoure, sempre que es pugui, les patates amb pell. Conserva millor els nutrients.\nTapar el recipient perquè el temps de cocció sigui el més ràpid possible.\nUtilitzar mètodes de cocció amb poca aigua sempre que sigui possible, com per exemple al vapor.\nNo afegir la verdura fins que l’aigua bulli, d’aquesta manera escurcem el temps de cocció, les proteïnes externes dels vegetals coagulen abans i es perden menys vitamines.\nNo utilitzar cassoles de coure perquè destrueixen la vitamina C.\nNo afegir bicarbonat al menjar perquè destrueix el contingut en vitamina C.\nAprofitar l’aigua de bullir la verdura ja que hi podem trobar la majoria de components i els podem aprofitar per preparar altres menjars. No es recomanable utilitzar l’aigua de bullir espinacs ni bledes perquè és rica en oxalats.\nMenjar la verdura el més aviat possible després de la cocció, sinó encara es perdran més vitamines.\nEls fruits secs no s’han de pelar abans de menjar perquè ranciegen per oxidació de la vitamina E.\nLes fruites i verdures s’han de comprar el més fresques possible perquè les que han estat recollides molt abans d’arribar a casa nostra ja hauran perdut part de les vitamines.\nLes verdures congelades o enllaunades poden presentar un contingut més elevat de vitamina C que les fresques. Això és degut a que aquests processos conserven perfectament la vitamina. Tanmateix, en el procés d’enllaunat es perd part d’aquesta vitamina per calor.\nLlegir 1995 vegades\nMés en aquesta categoria: « Recepta: Crestes dolces d’aprofitament Un menú d’aprofitament »


Terrassa, patrimoni cultural i artístic | Turisme Catalunya | Esdeveniments, rutes, racons i molt +... TURISME A CATALUNYA TURISME CATALUNYA REVISTA LLEIDA BARCELONA GIRONA TARRAGONA COMARCA COMARQUES REVISTA TURISME RURAL CASES RURALS EXPERIENCIES VACANCES EN FAMILIA ESCAPADES CAPS DE SETMANA GASTRONOMIA FIRES FESTES CATALUNYA AGENDA ESDEVENIMENTS AGENDA TURÍSTICA CULTURA NATURA ESPORT RUTES CATALUNYA RACONS CATALUNYA PORTAL TURISME PROXIMITAT QUE FER CATALUNYA ACTIVITATS CATALUNYA\nTerrassa, patrimoni cultural i artístic\nTerrassa i els seus edificis et permeten conèixer de prop l’arquitectura, l’art i l’estil de vida del segle XIX i començament del segle XX\nTerrassa ofereix als visitants un extraordinari patrimoni cultural i artístic, una atractiva oferta cultural, de negocis, comercial, gastronòmica i esportiva per a tots els públics, així com un paisatge excepcional en el qual destaca el Parc Natural de Sant Llorenç del Munt i l’Obac.\nEn poc més de 25 minuts, des de Terrassa es pot accedir fàcilment a l’aeroport i al port de Barcelona, i a tota la xarxa de comunicacions que faciliten el desplaçament des de qualsevol punt de Catalunya, de la resta d’Espanya i del sud d’Europa.\nDurant tot l’any la ciutat ofereix una àmplia oferta d’activitats i serveis per a tots els públics: el Festival de Jazz, les exhibicions castelleres, les festes populars, les temporades de dansa, música i teatre, els productes tradicionals de Terrassa Gastronòmica, l’hoquei i un dels més destacats camps de golf del nostre país, entre moltes altres possibilitats de fruir d’experiències inoblidables.\nQuan Terrassa va esdevenir una important ciutat tèxtil, a través de la indústria de la llana, va deixar com a llegat un patrimoni arquitectònic únic en el seu gènere a Catalunya.\nEn ple centre de la ciutat i a l’entorn d’una dinàmica zona comercial es troba actualment un patrimoni modernista i industrial únic.\nEn arquitectura destaquen la Masia Freixa (1905-1910), actualment acull l’Oficina de Turisme i és el punt de sortida de moltes de les rutes per la ciutat. Va ser dissenyada pel mateix arquitecte Muncunill. La seva fisonomia presenta una excepcional teulada de formes ondulades restaurada recentment, la qual destaca pel seu color blanc, la seva lluminositat i les formes i detalls ben originals. És una de les icones del Modernisme Català.\nA la rambla s’hi troba el Vapor Aymerich, Amat i Jover (actual mNACTEC), considerat un dels millors exemples del modernisme industrial català, fou construït per l’arquitecte Lluís Muncunill el 1907 per encàrrec de la Societat Aymerich, Amat i Jover (tres industrials terrassencs).\nEl Vapor es dedicava a la fabricació de teixits de llana i es duia a terme tot el procés tèxtil. Actualment és la Seu del mNACTEC i es pot visitar com a vapor industrial modernista, les carboneres, calderes, xemeneia, màquina de vapor i l’antiga nau de producció d’11.000m2 i hi ha exposicions permanents tot l’any.\nLa ruta modernista no estaria complerta si no visitéssiu la Casa Alegre de Sagrera, antiga residència burgesa situada al centre de la ciutat, que té un pati i uns vitralls excepcionals, on s’hi acull mobiliari de l’època i diferents col·leccions museístiques, decoracions modernistes i també murals i puntures de principis del segle XIX.\nLa Seu d’Ègara fundada a mitjans del segle V permet viatjar en el temps fins a l’època final de l’Imperi Romà i els primers segles del cristianisme. El recinte conserva elements arquitectònics i artístics excepcionals: restes ibèriques i romanes, un temple funerari (Sant Miquel), la Catedral d’Ègara…\nLes esglésies de Sant Pere i Santa Maria constitueixen també un dels més destacats conjunts del romànic català i compten amb una molt bona col·lecció de retaules gòtics del segle XV. També formen part del patrimoni medieval la Torre del Palau, un dels pocs elements conservats de l’antic Castell Palau de Terrassa, construït a partir del segle XII, i símbol de la ciutat, i el Castell Cartoixa de Vallparadís que data del segle XII i que es convertí en cartoixa entre els segles XIV-XV.\nTerrassa posseeix un calendari festiu i popular que compta amb la implicació de tota la població i és obert a tothom.\nLa ciutat celebra festes i tradicions pròpies d’un patrimoni cultural nacional, però compta amb una singularitat pròpia com la Fira Modernista, les Diades Castelleres de les dues colles de la ciutat.\nDes del començament del modernisme, al segle XX, Terrassa va ser anomenada “l’Atenes catalana”, ja que ha estat una de les grans ciutats culturals de Catalunya: Temporada de Teatre, Festival TINT/Noves Tendències, Temporades de Música Clàssica i Música Moderna, Arts plàstiques, Temporada de Dansa, Festival de Jazz (a la primavera), i la Temporada estable de concerts de jazz a la Nova Jazz Cava, cinema…\nAl llarg de l’any hi ha nombroses ocasions per gaudir, a l’aire lliure, de la vitalitat de les tradicions i de la cultura popular. La Festa Major, a principis del mes de juliol, permet gaudir d’una extraordinària oferta de cultura, esport, oci i música, plena de propostes per a tots els públics i gustos.\nTerrassa és una de les principals places castelleres de Catalunya, on destaquen les actuacions de les colles Minyons de Terrassa i els Castellers de Terrassa. El mes de novembre se celebren les Diades de les dues colles castelleres de la ciutat.\nTerrassa Gastronòmica és una marca que identifica els productes, els establiments i les activitats organitzades per dinamitzar el turisme gastronòmic a Terrassa. Nombrosos establiments de la ciutat i diferents activitats organitzades al llarg de l’any ofereixen la possibilitat de tastar productes de Terrassa Gastronòmica.\nConsulta totes les activitats i experiències turístiques a: www.visitaterrassa.cat


Applejux – Music for nervous people (2004) | applejux.org: analogue multimedia\n← Sir Ken Robinson: “ens cal una revolució a l’educació!” (resum en català)\nComencen les sessions de xiringuito d’aquest estiu… →\nSegueixo amb la voluntat de recuperar les meves sessions del passat (algunes). Aquesta és del 2004 i a la contraportda ja podem descobrir la varietat del seu contingut. Traduït de l’anglès, cita: “Una altra sessió mesclada en directe que flueix estranyament entre música lounge, hip-hop experimental, electrònica, ambient, techno profund, sorollisme i nujazz.”\nAl 2004 hi ha havia un fòrum d’intercanvi p2p de música anomenat musicdonkey.org. Va funcionar durant un parell o tres d’anys i tenia milers d’usuaris registrats. Hi vaig passar moltes estones. Alguns dels usuaris vam començar a intercanviar les nostres sessions per comentar-les i criticar-les. Aquesta va ser una d’elles. La sorpresa va arribar quan vam descobrir que no només les descarregavem entre nosaltres, sinó que altre gent també ho feia. A la imatge adjunta, una captura de pantalla, podeu veure com un fitxer amb algunes de les meves sessions havia estat solicitat 15.502 vegades. Encara flipo. En tinc d’altres que podeu veure aquí. Al cap de poc temps vam crear MusicDonkeyProject, una mena de segell discogràfic internacional que va topar amb les limitacions legals de cada pais. Actualment encara perdura com a una comunitat d’intercanvi creatiu. La versió actual del projecte està gestionada des de Canada per un dels creadors de la primera versió del projecte MDP, l’incombustible Aiwazz.\nDescarregar Fitxer MP3\nDescarregar Fitxer CUE (permet seleccionar les pistes del fitxer MP3 i gravar-lo en un CD com a imatge) (Al 2004 encara no era estrany utilitzar CDs)\nDescarregar Portada (si la doblegues per la meitat cap perfectament a la caixa d’un CD)\nAquesta entrada s'ha publicat dins de música per descarregar i etiquetada amb ambient, applejux, chill out, mp3 per descarregar, sessió. Afegiu a les adreces d'interès l'enllaç permanent.


punt i principi - Levante-EMV\nvirginia martí 04.11.2017 | 22:51\nAquest mes de novembre que ara comença pose punt i principi a la meua etapa com alcaldessa de Cabanes encara que continuaré com a diputada provincial pel PSPV-PSOE, el meu partit en el qual milite des dels 18 anys. Sí, han llegit bé, punt i principi. No m'agradaria anar-me'n del càrrec amb la idea de final perquè ni crec ni vull que ho siga.\nVaig agafar la direcció de l'Ajuntament de Cabanes, el meu poble, al maig del 2016 conscient que el camí no anava a ser gens fàcil. Veníem de 17 anys de govern del Partit Popular amb dues dimissions d'alcaldes i desenes de problemes estancats sense resoldre. La paràlisi del consistori en els últims anys havia estat brutal i ho sabia, sabia que assumia el repte polític més important de la meua carrera fins aleshores, reanimar un ajuntament en parada cardiorespiratòria. He treballat i m'he implicat al màxim dedicant el temps que tinc i el que no a una tasca que adore: la política municipal.\nDisfrute amb el meu treball, proposant, gestionant i compartint amb els meus veïns i veïnes la idea del Cabanes del futur que vull i que somnie. Projectes tan necessaris com la reforma i ampliació de l'ambulatori, l'adaptació del pavelló polifuncional per a poder acollir esdeveniments, l'adequació de desenes de camins rurals, els pressupostos participatius, l'impuls que hem donat al turisme tant de sol i platja com patrimonial, cultural i esportiu? em fan sentir orgullosa del treball realitzat i em donen ganes de continuar endavant resolent els problemes que encara tenim pendents com és, per exemple, el mal estat en el qual es troba la carretera de Miravet. En aquest moment, com a alcaldessa i diputada ja he traslladat la demanda de renovació de la carretera a la Generalitat Valenciana i la Diputació i continuaré fent força des del consistori i també des de l'ens provincial perquè aquest i altres temes pendents tinguen una solució.\nMe n'aniré del despatx d'alcaldia però no de l'Ajuntament. Continuaré al front de les regidories d'Hisenda, Turisme i Esports i bolcada en cada proposta que qualsevol cabanyut o cabanyuda vulga fer-me, treballant amb el mateix ímpetu del primer dia. Puc dir clarament i sense pèls a la llengua que em sent orgullosa d'haver sigut durant aquest temps l'alcaldessa del meu poble i em tornaran a trobar en les properes eleccions perquè estic convençuda que el camí que hem començat té un futur brillant esperant-nos.


Càterings solidaris pels teus àpats de Nadal\nDescobreix com deixar de banda la cuina durant aquestes festes amb les propostes culinàries que ofereixen algunes entitats socials.\nPer a molts les festes nadalenques equivalen a llargues hores darrera els fogons. Qui vulgui, però, pot deixar de banda la cuina i posar-la en les mans d’entitats socials. Moltes d’elles, especialitzades en el ram de la restauració, ofereixen un ampli ventall de propostes culinàries on no hi faltarà la qualitat i el bon servei.\nA més, a part de gaudir d’un bon àpat amb una selecció de productes creatius i casolans, contractar un càtering d’una entitat social és una oportunitat per contribuir als projectes solidaris que aquestes porten a terme. En aquest sentit, s’ajuda a aconseguir la inserció social i laboral de col·lectius en risc d’exclusió.\nCàterings de la Fundació Ared i la Fundació Rubricatus\nLa Fundació Ared és un exemple d’entitat social que, a través de la seva empresa d’inserció, Salta Catering, proposa una oferta de gastronòmica per aquestes festes. Amb el seu ampli catàleg, ofereix una oportunitat laboral a persones que s'han format en els cursos d'ajudant de cuina de l'entitat i que es troben en situació de vulnerabilitat davant el mercat laboral.\nCàtering ÉsBo és la línia de serveis de càtering de Tesiprat Serveis de la Fundació Rubricatus. Amb una variada proposta i experiència, aquesta entitat promou i fomenta la integració social efectiva de persones amb discapacitat mitjançant la creació de llocs de treball, la inserció laboral i la prestació de serveis de teràpia ocupacional.\nA més, també existeixen webs com El Mercat Social, on demanant pressupost de càtering a través d’aquesta pàgina, s’obtenen descomptes i promocions especials als càterings d’Ared i Rubricatus. Aprofita-les!\ncàterings solidaris, Nadal Solidari, Fundació Ared, El Mercat Social, iniciatives solidàries


L'Incasòl atén les queixes veïnals i arregla tres cases de Can Carol - somMollet\nL'Incasòl atén les queixes veïnals i arregla tres cases de Can Carol\nTres cases de Gallecs pateixen fortes inundacions a l'estiu després d'un enderroc dut a terme per l'Incasòl\nDijous, 22 de novembre de 2018 | 20:03h\nTot i la tensió inicial, finalment, l'Associació de Veïns de Gallecs, el Consorci de l'Espai Rural –com a mediador– i l'Institut Català del Sol –Incasòl– han arribat a una entesa, en relació a les problemàtiques arquitectòniques de tres habitatges de Can Carol.\nPol Ansó, president de l'associació denunciava que per culpa de l'enderroc dut a terme abans de l'estiu d'un edifici adossat, els tres immobles havien tingut al setembre i octubre greus problemes de goteres. El cas més dramàtic era el d'una dona de 79 anys que tenia la casa negada d'aigua.\nEl divendres passat l'Incasol va començar les obres de reforma de les cases afectades i des d'aleshores segueixen en tasques de millora dels immobles. "Hem estat més de tres mesos ignorats, ens han fet patir molt", ha dit Ansó. A més afirma que els motius de l'enderroc "no són massa clars".\nL'Incasòl, afirma que l'enderroc es va fer per "seguretat". L'institut afegeix que les obres de reforma per evitar les goteres es van dilatar durant tres mesos, per "problema de gestió". "Quan es va fer l'enderroc es va veure que hi havia més treballs a fer, i s'ha hagut de fer un nou contracte per manca de recursos", afirma Incasòl. Segons l'organisme públic "a l'agost s'aturen les licitacions i ningú esperava les pluges d'aquest estiu".\nDes de l'Incasòl entenen les raons de desconfiança dels veïns i des de l'associació de veïns valoren que finalment s'hagin atès les demandes de les tres cases.


L’esport aquàtic ara es diu Wetness – Docusport\nL’esport aquàtic ara es diu Wetness\nL’activitat física vinculada a la salut no està renyida amb la innovació. Wetness és el nou concepte d’activitats d’aigua que ha desenvolupat Seae, empresa amb més de 30 anys d’experiència en l’àmbit de la gestió d’equipaments i serveis esportius.\nWetness és un instrument de millora de la qualitat de vida de totes les persones, sigui quina sigui l’edat, la condició física de partida i l’habilitat aquàtica. Dóna resposta a les necessitats educatives, d’oci, de salut i esportives dels usuaris dels centres esportius amb piscina, així com també ofereix activitats a l’aire lliure.\nTambé és un espai físic i virtual on els fans de l’aigua, aquells per als quals l’aigua és un estil de vida, poden compartir experiències al voltant de l’exercici aquàtic, aprofitant les possibilitats que proporcionen les xarxes socials.\nLa raó de ser d’aquest nou plantejament és fomentar la pràctica de l’esport a l’aigua, i conseqüentment, millorar la salut i el benestar, a més de fomentar la socialització, el treball en equip i l’esforç. La filosofia de treball que se segueix és oferir un servei complet, tant a les instal·lacions com en les activitats, però sempre garantint la seguretat dels usuaris i dels treballadors. I d’acord amb una voluntat d’anticipació a la demanda per adaptar els continguts a les exigències dels usuaris, apassionats de l’aigua.\nEl món Wetness\nTot donant resposta a les diverses necessitats, hi ha activitats diverses, reunides en tres grans grups segons la seva tipologia i objectius.\nWetness Training: per superar els límits propis, les activitats training estan pensades per a aquells nedadors que volen entrenar grups musculars diferents i comprenen activitats de mitjana i alta intensitat. Alguns exemples són entrenaments cardiovasculars a l’aigua i la pràctica del duatló i el triatló.\nWetness Health: millorar la salut i la qualitat de vida és un dels objectius d’aquestes activitats. S’hi treballa el desenvolupament motriu i la tonificació amb activitats de baixa o mitjana intensitat. Està dirigit a persones grans, nens i adults amb discapacitat i dones embarassades.\nWetness Academy: aprendre i millorar la tècnica aquàtica és la raó d’aquest bloc d’activitats. Inclou cursos de natació i altres activitats aquàtiques per a nadons, nens, adolescents, adults i gent gran.\n#Seae, gestora de @PBPicornell , cierra el año con beneficios gracias a la apuesta por la marca #Wetness que presentó en #PiscinaWellness, dedicada a servicios acuáticos y actividades dirigidas en el #agua https://t.co/YhZPCVwBLJ #innovación pic.twitter.com/iyacCuGE1a\n— Piscina&Wellness BCN (@PiscinaWellness) 9 de abril de 2018\nUns serveis que s’ofereixen en alguns dels centres gestionats per Seae, com al CEM Piscines Bernat Picornell (Barcelona) i al CEM de les Franqueses del Vallès.\nL’esperit de Seae és oferir serveis sempre respectant el medi ambient i sense renunciar a la qualitat. Treballa amb equips interdisciplinaris, integrats per professionals altament qualificats. I la seva passió és l’aigua, per això engloba tot un conjunt d’activitats aquàtiques dirigides a totes les edats amb el nou concepte: Wetness.\nSom 70% aigua, som 100% Wetness\nSi millores el teu físic i la teva salut, millora la teva qualitat de vida!\nNo ens agrada vendre fum\nNo ens agrada vendre fum. Com a constructors de marques, i elements de màrqueting que som les agències, el nostre neguit principal és: ¿el producte o servei que hi ha darrere és de qualitat?\nLes empreses del sector coneixem SEAE com a referent indiscutible de les activitats aquàtiques. Ens ho han explicat, ho hem vist i ho hem tastat. Les seves activitats creades i implementades des de fa anys tenen una excepcional base científica i contrastada amb centenars o milers de sessions. No és què fan sinó com ho fan.\nD’altra banda, quants milers de ciutadans i ciutadanes som amants de l’aigua? Molts! ¿Tenim algun referent que ens aporti contingut de qualitat, plataformes 2.0 on poder compartir experiències o consultes i que organitzi activitats i esdeveniments per a nosaltres? Ara sí!\nDe la fusió de l’experiència del referent en activitats aquàtiques i la passió per una comunicació i màrqueting professionalitzat en el mercat esportiu neix WETNESS. Fins ara teníem allò que necessitaves, amb Wetness també tenim allò que vols. Perquè ara l’esport aquàtic es diu Wetness. Benvingut al nou concepte d’activitats d’aigua!\nFátima Tinajero López, social media strategist de fit&feel


Familienresort Reslwirt Flachau Àustria - Ofertes d'hotels amb els MILLORS DESCOMPTES EN LÍNIA\nDorfstrasse 10, Flachau, Flachau, Àustria, 5542 - Veure al mapa\nMés informació sobre Familienresort Reslwirt\nAl visitar Flachau, vosté es sentirà com a casa a Hotel Reslwirt, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Hotel Reslwirt, l'excelent servei i instal.lacions superiors faran de la vostra estada una experiència inoblidable. Per anomenar algunes de les comoditats de l'hotel, hi ha Wi-Fi gratuït en totes les habitacions, express check-in/check-out, magatzem d'equipatge, aparcament de cotxes, transport hotel/aeroport.\nL'ambient de Hotel Reslwirt es reflexa en cada habitació. calefacció, servei de despertador, escriptori, despertador, telèfon són només algunes de les comoditats a la vostra disposició. L'hotel ofereix una excelent varietat d'instal.lacions d'oci, incloent sauna, piscina exterior, esquí, spa, massatge. Hotel Reslwirt és un lloc ideal d'estada pels viatgers que busquin encant, comfort i facilitat a Flachau.\nPlease note that the Hotel Ennshof annex is about 50 metres away from the main building. Please note that the kids' club is available from early July until late August and from mid-December until late March.